LATVIJAS REPUBLIKAS MINISTRU KABINETS

2017.gada . Noteikumi Nr.

Rīgā (prot. Nr. , . §)

**Grozījumi Ministru kabineta 2011.gada 24.maija noteikumos Nr.408 „Klimata pārmaiņu finanšu instrumenta finansēto projektu atklāta konkursa „Siltumnīcefekta gāzu emisiju samazināšana pašvaldību publisko teritoriju apgaismojuma infrastruktūrā” nolikums”**

Izdoti saskaņā ar likuma

“Par Latvijas Republikas dalību Kioto
protokola elastīgajos mehānismos”

10.panta trešās daļas 2.punktu

 Izdarīt Ministru kabineta 2011.gada 24.maija noteikumos Nr.408 „Klimata pārmaiņu finanšu instrumenta finansēto projektu atklāta konkursa „Siltumnīcefekta gāzu emisiju samazināšana pašvaldību publisko teritoriju apgaismojuma infrastruktūrā” nolikums” (Latvijas Vēstnesis, 2011, 92. nr.; 2012, 174. nr.; 2013, 103., 228. nr.; 2015, 34.,115. nr.) šādus grozījumus:

1. Izteikt 66.punktu šādā redakcijā:

„66. Piecus gadus pēc projekta īstenošanas termiņa beigām finansējuma saņēmējs katru gadu veic projekta rezultātu monitoringu un līdz nākamā gada 31.janvārim iesniedz Vides investīciju fondā projekta rezultātu monitoringa pārskatu atbilstoši projekta līgumam pievienotajam paraugam. Monitoringa periods sākas ar nākamā mēneša 1.datumu pēc noslēguma pārskata apstiprināšanas. Monitoringa gads sākas no kārtējā kalendārā gada 1. janvāra un ilgst līdz kārtējā kalendārā gada 31. decembrim.”

2. Izteikt 70.punktu šādā redakcijā:

„70. Ja piecu gadu laikā pēc projekta pabeigšanas tiek konstatēts, ka finansējuma saņēmējs nenodrošina šo noteikumu [67.punktā](http://likumi.lv/doc.php?id=231548#p67) minēto prasību izpildi, Vides investīciju fonds rakstiski informē finansējuma saņēmēju un atbildīgo iestādi par atgūstamo finanšu instrumenta finansējuma apmēru, kas ir aprēķināts atbilstoši šo noteikumu 70.1punktā minētajam nosacījumam. Atbildīgā iestāde, ievērojot šo noteikumu X nodaļā ietverto regulējumu redakcijā, kas stājusies spēkā 2017.gada \_\_\_, pieņem lēmumu par projektam izmaksāto finanšu instrumenta līdzekļu atzīšanu par neattiecināmiem un finanšu instrumenta līdzekļu atgūšanu. Atbildīgā iestāde, pieņemot lēmumu par projektam izmaksāto finanšu instrumenta līdzekļu atzīšanu par neattiecināmiem un finanšu instrumenta līdzekļu atgūšanu, ņem vērā iepriekš neparedzamus vai neatkarīgos ārējos apstākļus, kas ir ietekmējuši projekta līgumā un projekta iesniegumā noteikto rezultātu sasniegšanu atbilstoši šo noteikumu 71.punktā minētajām vadlīnijām.

3. Papildināt ar jaunu 70.1 punktu šādā redakcijā:

„70.1 Lai noteiktu atgūstamo neattiecināmo līdzekļu apjomu, monitoringa periodā konstatēto gaismekļu skaitu, kas neatbilst šo noteikumu 67.punkta nosacījumiem, dala ar projekta līgumā un projekta iesniegumā norādīto gaismekļu skaitu. No vieninieka atņem dalījuma rezultātu un reizina ar piešķirto finanšu instrumenta finansējumu. Iegūtajam rezultātam piemēro Eiropas Centrālās bankas refinansēšanas likmi, kas ir spēkā dienā, kad pieņemts lēmums par projektam izmaksāto finanšu instrumenta līdzekļu atzīšanu par neattiecināmiem un finansējuma atgūšanu



kur:

*KPFI n.l.*- atgūstamais neattiecināmo līdzekļu apjoms, *euro* (noapaļots uz augšu līdz 2 zīmēm aiz komata);

$X\_{neatb.} $**–**gaismekļu skaits, par kuru nav izpildītas šo noteikumu 67.punktā minētās prasības;

$X\_{atb.}$ – projekta līgumā un projekta iesniegumā norādītais gaismekļu skaits;

 – piešķirtais finanšu instrumenta finansējums, *euro*.”

4. Izteikt 71.un 72.punktu šādā redakcijā:

„71. Atbildīgā iestāde līdz 2017.gada 1.jūnijam sadarbībā ar Vides investīciju fondu sagatavo un publicē atbildīgās iestādes tīmekļvietnē un Vides investīciju fonda tīmekļvietnē vadlīnijas projektu rezultātu monitoringa izvērtēšanai un kompensējošo pasākumu piemērošanai. Vadlīnijās nosaka finanšu instrumenta ietvaros īstenoto projektu rezultātu monitoringa principus un kārtību, kādā tiek aprēķināts atgūstamā finanšu instrumenta finansējuma apmērs, ja nav izpildītas noteikumu 67.punktā minētās prasības vai, ja ir radušies iepriekš neparedzami vai neatkarīgi ārēji apstākļi, kas ir ietekmējuši projekta līgumā un projekta iesniegumā noteikto rezultātu sasniegšanu.

72. Projektu iesniegumus, kuri iesniegti un apstiprināti konkursa pirmajā kārtā līdz 2011.gada 31.decembrim, īsteno atbilstoši to iesniegšanas dienā spēkā esošajiem normatīvajiem aktiem. Šis punkts nav attiecināms uz projekta monitoringa periodu.”

Ministru prezidents M.Kučinskis

Vides aizsardzības un

reģionālās attīstības ministrs K.Gerhards

Iesniedzējs:

vides aizsardzības un

reģionālās attīstības ministrs K. Gerhards

Vīza:

valsts sekretārs R.Muciņš

2017.02.07. 9:15

I.Vonda

67026554, ilze.vonda@varam.gov.lv